Igor Plotnitski

Igor Venediktovitš Plotnitski (, ; s. 24. kesäkuuta 1964) on Luhanskin kansantasavaltaa edustanut ukrainalainen separatistijohtaja.Плотницкий Игорь Венедиктович / Плотницький Ігор Венедиктович / Plotnitskij Igor Venediktovich Myrotvorets, viitattu 3.1.2024 Plotnitski suoritti asepalvelusta vuosina 1982–1991 ja sai majurin sotilasarvon. Hän sai maisterin oppiarvon julkispalveluissa Itä-Ukrainan kansallisesta yliopistosta vuonna 2008. Plotnitski työskenteli ennen kapinallisiin liittymistä kuluttajansuojan valvojana ja osallistui liiketoimintaan. Huhtikuussa 2014 hän johti kapinallista Zarja-pataljoonaa. Plotnitski toimi toukokuusta 2014 Luhanskin separatistihallinnon puolustusministerinäPLOTNITSKY Igor Venediktovich War & Sanctions, viitattu 3.1.2024 ja nousi marraskuussa 2014 sen johtajaksi.Heikki Heiskanen, Luhanskin separatistialueen johtaja eroaa "terveyssyistä" Yle 24.11.2017, viitattu 3.1.2024 Elokuussa 2016 Plotnitski selviytyi autoonsa kohdistuneesta pommi-iskusta. Hänen molemmat vanhempansa kuolivat syyskuussa 2016 Venäjällä. Kuolinsyyksi ilmoitettiin sienimyrkytys. Syyskuussa 2016 Plotnitskin neuvonantajana toiminut henkilö teki itsemurhan hirttäytymällä oltuaan vangittuna vallankaappauksen suunnittelusta syytettynä. Tammikuussa 2017 Plotnitskia Luhanskin kansantasavallan johtajana edeltänyt Valeri Bolotov kuoli yllättäen Moskovassa väitettyyn sydänkohtaukseenOksana Grytsenko, Kremlin places new head in Russian-occupied Luhansk Oblast Kyiv Post 25.11.2017, viitattu 3.1.2024 vain viikkoja sen jälkeen kun oli syyttänyt Plotnitskia vallan anastuksesta.Ukraine conflict: Rebel leader Givi dies in rocket attack BBC 8.2.2017, viitattu 3.1.2024 Marraskuussa 2017 Plotnitski päätti erottaa Luhanskin kansantasavallan sisäministeri Igor Kornetin, joka ei suostunut eroamaan. Kornet komensi aseelliset joukot tukkimaan kulun Luhanskin keskeisille hallintorakennuksille. Donetskin kansantasavallasta saapuneet aseelliset joukot ottivat kiistassa Kornetin puolen.Tomasz Piechal, Jan Strzelecki, The coup d’etat in Luhansk Centre for Eastern Studies 29.11.2017, viitattu 3.1.2024 Plotnitski pakeni Venäjälle. 24. marraskuuta 2017Separatist Leader In Ukraine's Luhansk Resigns Amid Power Struggle Radio Free Europe/Radio Liberty 24.11.2017, viitattu 3.1.2024 hänen ilmoitettiin eronneen. Virallisesti eron syiksi mainittiin terveysongelmat, joita olivat vaikeuttaneet taisteluvammat ja aivotärähdys. Plotnitskin seuraajaksi Luhanskin kansantasavallan johtajana nousi hänen erostaan ilmoittanut Leonid Pasetšnik. Plotnitskia vastaan ovat asettaneet pakotteita Ukraina, Euroopan unioni, Yhdistynyt kuningaskunta, Yhdysvallat, Kanada, Sveitsi, Australia ja Japani. Plotnitski on naimisissa, ja hänellä on poika ja tytär. Maaliskuussa 2021 Ukraina tuomitsi Plotnitskin poissaolevana elinkautiseen vankeusrangaistukseen osuudestaan Ukrainan ilmavoimien Iljušin Il-76:n terroristiseen alas ampumiseen kesäkuussa 2014.Ukrainian court sentences LPR ex-head to lifetime in prison in absentia TASS 16.3.2021, viitattu 3.1.2024 Yuri Zoria, Ukrainian court sentences Russian proxy “republic” ex-leaders to life imprisonment in absentia for 2014 airplane downing Euromaidan Press 16.3.2021, viitattu 3.1.2024 Plotnitski on väittänyt Ukrainan olevan juutalaisten hallinnassa.Sam Sokol, Top rebel leader accuses Jews of masterminding Ukrainian revolution The Jerusalem Post 22.6.2015, viitattu 4.1.2024 == Lähteet == Luokka:Ukrainalaiset henkilöt Luokka:Luhanskin kansantasavallan henkilöt Luokka:Terroristit Luokka:Vuonna 1964 syntyneet Luokka:Elävät henkilöt